open-index/open-wikipedia-markdown huggingface dataset:
Erlandssølje

**Erlandssølje** er en sølje der bunnen er sammensatt av filigranelementer med S-form. Bunnen er dekket av kruser og knopper i filigran, og erlandssøljer kan også ha hengende ringer eller løv.

Navnet *erlandssølje* henspiller på at slike søljer opprinnelig var laget av sølvsmeden Søren Erland som var innflyttet til Tinn i Telemark i 1740-årene og døde i 1796. Etter han har også navnet Sørenssølje vært brukt om disse søljene. Typen har først og fremst vært brukt i Tinn, Hovin og Gransherad, men det er også bevart erlandssøljer fra andre bygdelag.

## Litteratur
* Berge, Rikard, (1925): *Norskt bondesylv*. Risør. Opptrykk utgitt av Noregs Boklag 1975. ISBN 82 522 0102 4
* Fossberg, Jorunn, (1991): *Draktsølv*. Universitetsforlaget.  ISBN 82-00-07340-8
* Noss, Aagot, (1986): *Draktsølvet frå DEN NORSKE SAMLINGA, NORDISKA MUSEET STOCKHOLM*. Norsk Folkemuseum, Oslo.

## Referanser


## Eksterne lenker
* Se erlandssøljer i DigitaltMuseum
Odilon Polleunis

**Odilon «Lon» Polleunis** (født 1. mai 1943, død 20. september 2023) var en belgisk fotballspiller. Han ble toppscorer i 1968 da han spilte for Sint-Truidense VV. I tillegg spilte han 22 kamper for  og scoret ti mål mellom 1968 og 1975. Polleunis scoret syv av sine ti mål i sine første fem landskamper, inkludert et hattrick mot  og to mot .

Polleunis kom inn som innbytter i kampen mot  og startet mot  under VM i 1970.

## Referanser


## Eksterne lenker
*
Obereini

* Se Systematisk inndeling

**Obereini** er en gruppe av biller som tilhører den artsrike underfamilien Lamiinae i familien trebukker (Cerambycidae). I de fleste nyere klassifikasjoner blir den slått sammen med Phytoeciini og eventuelt også med Saperdini.

## Utseende
Små til middelsstore trebukker som særlig utmerker seg ved meget slank kroppsbygning. Kroppen er temmelig jevnbred fra hodet og bakover, noen ganger er hodet det bredeste kroppsavsnittet. På farge er de ofte mer eller mindre rød- eller gulaktige, eller mørke. Antennene er kortere enn kroppen. Dekkvingene er kraftig punkterte. Beina er temmelig korte, oftest gulaktige.

## Levevis
Larvene lever i tynne greiner og kvister av trær eller store urter.

## Utbredelse

## Systematisk inndeling
Denne gruppen blir ofte regnet som en undergruppe av Saperdini. Avgrensingen mot Phytoeciini synes noe uklar.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Obereini Thomson, 1864
******** Slekten *[[Nupserha]]*
******** Slekten *[[Oberea]]* Dejean, 1835 - ca. 250 arter, i Norge:
********* *[[Oberea linearis]]* (Linnaeus, 1761)
********* *[[Oberea oculata]]* (Linnaeus, 1758)

## Kilder
* Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. https://web.archive.org/web/20070704023736/http://www.uochb.cas.cz/~natur/cerambyx/list_europe.htm
* Liste over slektene

## Eksterne lenker
* 
* Hoskovec, M. og Rezek, M. Cerambycidae. ''Longicorn Beetles of the West Palaearctic Region''. Stort fotogalleri med bilder av ca. 600 arter.
Tooltip

**Tooltip**, verktøyhjelp eller verktøytips på norsk, er et vanlig element i grafiske brukergrensesnitt. Det utgjøres av en liten rute med en forklarende tekst når brukeren holder en markør eller peker over et element som for eksempel en hyperlenke eller et bilde. Tooltip er oppkalt etter toolbar (verktøylinje) som har et tooltip for hver knapp.
Project Gotham Racing 4

***Project Gotham Racing 4*** (ofte forkortet **PGR4**) er det fjerde bilspillet i Project Gotham Racing-serien. Spillet ble utviklet av Bizarre Creations og utgitt av Microsoft Game Studios i 2007.

## Mottagelse

*Project Gotham Racing 4* fikk veldig god omtale, siden spillet gikk fra tradisjonen tidligere spill i serien hadde. *[[Official Xbox Magazine|Official Xbox Magazine UK]]* ga spillet ti av ti.
## Referanser
Hornring

**Hornring** er en sølje laget av en ring av tykk tråd med to vertikale staver eller *horn* på sidene. I tillegg kan hornringer ha påsatte figurer som ansikt, dyr og  ryttere, dekor i filigran og hengende dobber eller byggkorn.

De eldste hornringene er støpt, mens de yngre har påsatte *horn* og annen dekor. I et skattefunn på Gotland fra før 1361 er det funnet en støpt skjortering som minner om de senere norske hornringene. I øvre Telemark omtales hornringer i skifter fra slutten av 1600-årene. Støpte hornringer er kjent fra flere områder, men de har vært mest brukt i Hallingdal, Sigdal, Numedal og øvre Telemark. Det er også laget hornringer med en tredje stolpe eller plate på midten og da med to torner.

Sølvsmeden Salomon Haugebrikje i Valle i Setesdal har stemplet støpte hornringer etter 1838, men på denne tiden var det mer vanlig med hornringer med filigran. Mot slutten av 1800-årene kom det hornringer med mye vedheng, ofte med byggkorn eller annet vedheng.

Hornringer har mange forskjellige navn, ofte knytte sammen med dekor. Noen av de vanligste er *glibbring* eller *mannering* er brukt om en hornring med påsatte glibber, *doppering* eller *dullering* om hornring med hengende dobber, *kornring* eller *byggkornring* om hornring med hengende byggkorn og *krosslauring* om hornring med hengende kors.

## Litteratur
* Berge, Rikard (1925): *Norskt bondesylv*. Risør. Opptrykk utgitt av Noregs Boklag 1975. ISBN 82 522 0102 4
* Fossberg, Jorunn (1991): *Draktsølv*. Universitetsforlaget.  ISBN 82-00-07340-8
* Noss, Aagot (1986): *Draktsølvet frå DEN NORSKE SAMLINGA, NORDISKA MUSEET STOCKHOLM*. Norsk Folkemuseum, Oslo.
* Noss, Aagot (2003): Frå tradisjonell klesskikk til bunad i Vest-Telemark. ISBN 82-7099-367-0

## Referanser


## Eksterne lenker
* Se hornringer i DigitaltMuseum
Brødrene Kverneland

**Brødrene Kverneland AS** er en norsk aktør innen eiendomsforvaltning og bildrift. Brødrene Kverneland eier Kverneland Bil-konsernet som selger Ford, Volvo og Mazda. Konsernet har hovedkontor i Sandnes og avdelinger i Bergen, Bryne, Jæren, Oslo, Stavanger, Steinkjer og i Trondheim. 

## Historie
31. mai 1921 startet brødrene Olaus og Aadne Kverneland sitt eget firma for kjøp og salg og reparasjoner av biler.

12. januar 1922 tegnet Brødrene Kverneland kontrakt som Ford-forhandler. Brødrene Kverneland var i flere år nesten enerådende på markedet med salg av T-Ford. Raskt etter at Ford Model A ble introdusert i 1927 solgte firmaet bilen i Norge
 
I 1999 kjøpte firmaet Ford-forhandleren Mathiesen Auto i Bergen. I 2006 ble Ford-forhandleren Drammen Bil kjøpt opp og selskapet vokste videre ved oppkjøp i Oslo og Trøndelag.

## Eksterne lenker
*
Hågen Rørmark

**Hågen Rørmark** (født 13. mars 1969 i Oslo) er en utøvende artist, tekstforfatter og komponist. Han har vært aktiv siden begynnelsen av 1990-tallet og ga ut sin debutplate i 1995. Han flyttet så til Liverpool i England som en av elevene i det første kullet ved LIPA. Etter det bodde han 10 år i New York og 3 år i London  hvor han fortsatte å jobbe som artist, lage plater og turnere i tillegg til å jobbe som tekniker og produsent.

Som komponist har han levert musikk til, i utvalg: 

NRK serien «Småbyliv» av og med Robert Stoltenberg (2011), teaterstykket «Visning» av Cecilie Løveid, som ble satt opp på Nationaltheatret i Jon Tombres regi (2014) NRK Brennpunkt dokumentaren "Prisen for en ren bil" regissert av Mari Allgot Lie (2017).

Han har vært med som turnémusiker i bandene Savoy og Raga Rockers, og har medvirket på plateinnspillinger med disse, i tillegg til flere andre bl.a. deLillos. Han har også skrevet sanger med og for div. andre artister, bl.a. Morten Harket og Frode Alnæs.

Han bor nå i Norge hvor han bl.a. driver prosjektteatergruppen SiDetDa sammen med dramatiker og forfatter Gyrid Axe Øvsteng. De hadde våren 2017 urpremiere på lydteaterstykket "Vi skulle ha svingt", skrevet av Gyrid, med regi og musikk av Hågen. 

Sammen med Jørn Christensen ga han i 2018  ut platen *The Sleepends* som første utgivelse fra duoen med samme navn.  

Våren 2020 fulgte en ny soloutgivelse, platen *That’s it.*  
## Diskografi
;Album
* *[[Mondo Cane (Hågen Rørmark-album)|Mondo Cane]]* (1995)
* *[[Alt eller ingenting]]* (2012)
* *That’s it.* (2020)
;Singler
* *Be Blessed* (1995)
* *Ventet på deg* (2014)
* *No Tomorrow* (2019)
### [[The Sleepends]]
;Album
**The Sleepends* (2018)
;Singler
**Time Stand Still* (2018)
### Deltar på
* Savoy: *[[Savoy (album)|Savoy]]* (2004)
* Raga Rockers: *[[Fritt liv]]* (2012)
* Morten Harket: *[[Out of My Hands]]* (2012)
* Frode Alnæs: *Take a Longer Way Home* (2012)
* Michael Krohn: *[[Idiot Rock]]* (2012)
* Mercury Motors: *[[Rewind 1988&ndash;2013]]* (2013)
* Frode Alnæs: *[[Envy the Man]]* (2013)
* Budd & The Kid Skaters: *Skateboard* (2015)
* Raga Rockers-hyllest: *[[Sannhet på boks &ndash; en hyllest til Raga Rockers]]* (2015)
* For the Love of Ivy: *[[For the Love of Ivy (EP)|For the Love of Ivy]]* (2017)

## Eksterne lenker
*
Erik Andresen

**Erik Andresen** (født 21. mars 1941, død 8. august 1991) var en norsk musiker (altsaksofon, klarinett) og arrangør.

Som 15-åring debuterte han som klarinettist i The Modern Swing Group (1956). Han spilte på Amerikabåten allerede 1958-59 (med spesialtillatelse fordi han var så ung) og debuterte i radio 1959 i en kvintett sammen med Bjørn Johansen, samme år som han ble engasjert i Kjell Karlsens storband.

Som yrkesmusiker var han ansatt i Forsvarets Stabsmusikk 1961-67, Den Norske Blåsekvintett og Filharmonisk Selskaps orkester 1967-91 (soloklarinettist).Han var lektor på musikkhøyskolen til 1978 og leder av skolens storband.

Som jazzmusiker (med tilnavnet «Gorki») spilte han altsax hos Kjell Karlsen til 1964 (plateinnspilling 1963), i Frode Thingnæs kvintett fra 1961 (plateinnspilling 1963, jazzfestivalen i Montreux 1969), sporadisk med Eilif Holm, Bernt Steen, Roy Hellvin o.a., foruten at han spilte fast med Helge Hurum storband på 60-tallet og Østereng/Hurum (Radiostorbandet) fra 1964 til midt på 1980-tallet.

Fra 1969 til 1972 ledet han en egen  kvartett som var jamband ved  både jazzfestivalene i Kongsberg og Molde i 1970 og spilte samme år inn LP-en «Gip». I perioden 1979 til 1985 ledet han egne kvartetter, ved siden at han deltok i konsertband til Arild Boman og Fred Nøddelund, EBU Big Band (1973) og George Russell/Jan Garbarek (1979). Han spilte fast med Appaloosa Mainstream Ensemble fra 1977 til 1985 (platene «Live at Downtown» (1978) og «Andresen songbook» (1979), den siste med bare egne komposisjoner), Atle Hammer kvintett fra 1980 til 1985, og gjorde innspillinger med Norwegian Big Band (1976), Laila Dalseth (1978), Rolf Jacobsen/Egil Kapstad (1978) og Helge Hurum (1987). Opptak fra EBU Big Band (1973) ble utgitt på Helge Hurums CD «Spectre» i 2007.

## Referanser


## Eksterne lenker
* 
* 
*  Biografi fra Jazzbasen.
*  Diskografi fra Jazzbasen.
Sameskolen i Havika

**Sameskolen i Havika**, egentlig **Haviken skole for flyttsamer**, var en privat internatskole i Havika i Namsos, som tilbød grunnskoleundervisning for barn fra sørsamiske familier fra Nordland til Hedmark. Skolen ble etablert i 1910 av Finnemisjonen og Trondheim indremisjon under navnet *Haviken skolehjem for lappebørn*, og var i drift til 1951, da den ble avløst av den statlige Gaske-Nøørjen Saemienskovle i Hattfjelldal. All undervisningen foregikk på norsk, og det var bare unntaksvis at det var samisktalende personale på skolen. Mange mener likevel at skolen hadde betydning for sørsamisk kulturarbeid, fordi det var den første institusjonen hvor sørsamene møttes, mens andre oppfatter skolen som en «fornorskingsskole».
 
I starten hadde skolen flere eiere, men etterhvert, i 1913 eller 1917, ble *Finnemisjonen* eneeier. Hans Lindkjølen skriver at skolen ble startet av Trondheim indremisjonskrets alene, og at Finnemisjonen kom med som eier i 1911 da de overtok ansvaret for et misjonsarbeid blant sørsamene fra Indremisjonen. Det var bare det første året at skolen hadde samisktalende ansatte; først Marie Johnsen fra Røros ett år, og deretter en kort tid Anna Klemmitsen fra Verran. Devik har beregnet at 130-140 barn var elever ved skolen i løpet av hele driftsperioden. Det var omtrengt 20 elever ved skolen hver vinter, og de fleste elevene var delvis ved sameskolen og delvis ved skoler i hjembygda.

Skolen var stengt fra 1940 til 1946. På grunn av bombingen av Namsos sentrum tok kommunen i bruk skolen som aldershjem. Skolen ble nedlagt i 1951, og den etter hvert forfalne skolebygningen ble revet i 1968.

Beliggenheten i utkanten av Namsos var gunstig for sjøverts forbindelse, som særlig var aktuelt for elevene som kom nordfra; ettersom mange av helgelandssamene har vinterbeite ved kysten. Eiendommen Havika-gården, eller «Benum-gården» ble i 1911 også plass for Namdals folkehøgskole, som tidligere hadde vært ambulerende, men som holdt til i Havika fra 1911. En brann i skolebygningen i 1934 førte folkehøgskolen til sin nåværende adresse i Grong.

Undervisningen var på norsk, og barna hadde ikke lov til å snakke samisk seg i mellom. «Det var ingen sameskole, men en norsk internatskole for sørsamiske barn.». De som har studert skolens historie har inntrykk av at «internatdriften neppe hadde noen høy standard, men internatskolen ble likevel flittig søkt av sørsamefamilier».
Elevene har ulike erfaringer fra tiden på skolen.
## Referanser

## Litteratur
* Øystein Lydik Idsø Viken. «Sameskolen i Havika : Internatskole og fornorsking i sørsamiske område». I: *[https://cdforskning.no/cdf/catalog/book/217 Barn som gikk «fra haand til haand». Oppvekst på skolehjem, barnehjem og internatskole i et historisk perspektiv]*. Redigert av Hilde Gunn Slottemo. Side 189–218. Cappelen Damm akademisk, 2024. ISBN 9788202840235
Philippe Curtius

**Phillipe Curtius** (også Philippe Mathé-Curtz, født 1737, død 26. september 1794) var en sveitsisk lege og voksmodellør som var Marie Tussauds læremester. Han hadde eget vokskabinett med portrettfigurer av en del av datidens kjente personer i Paris.

## Referanser
UFO: Alien Invasion

***UFO: Alien Invasion*** er et strategispill der spilleren sloss mot utenomjordiske vesener som prøver å ta kontroll på jorden. Spillet er sterkt inspirert av X-COM serien (Mesteparten fra ).

Spillet er utviklet med en modifisert utgave av id Tech 2 spillmotoren (Quake II engine), og kan spilles på Linux, FreeBSD, Microsoft Windows, AmigaOS 4, og Mac OS X. Det finnes også en versjon på Android, publisert på Google Play.
## Referanser


## Eksterne lenker
*
Jim Gault

**Jim Gault** (født 24. april 1954) er en skotsk rullestolcurlingspiller. Han har Paralympics-bronse fra 2014 som fremste meritt. 

## Idrettskarriere
Gult deltok i sitt første VM ved VM i rullestolcurling 2012 i Sør-Korea, der Storbritannia kom på 8.-plass.  

Han var reserve ved Paralympiske vinterleker 2014 i Sotsji i Russland, og fikk delta fordi Tom Killin måtte trekke seg på grunn av sykdom. Det britiske laget kom på 3.-plass, etter å ha slått Kina 7-3 i bronsefinalen. 

## Referanser


## Eksterne lenker
* 
* Profil hos Sotsji 2014 Paralympics
BNS «Umar Farooq» (F16)

**BNS «Umar Farooq» (F16)** er en fregatt av den britiske Salisbury-klassen som for tiden er i aktiv tjeneste som treningsskip for den bangladeshiske marinen. Skipet ble bygget som HMS «Llandaff» i Storbritannia i 1955 og er blant de eldste fregattene som fortsatt er i militær bruk i verden. Det har sin hjemmehavn i Chittagong i Bangladesh.

Skipet har et mannskap på rundt 223, hvorav de fleste bor på skipet i lange perioder. BNS «Umar Farooq» brukes til å trene kadetter, såkalte «midtskipsmann» (eng. *[[midshipman]]*). Det blir også brukt til å støtte maritime operasjoner utenfor kysten av Bangladesh, slik som bekjempelse av piratvirksomhet og smugling samt deltagelse i lete- og redningsaksjoner.

## Historie
Skipet ble bygget av Hawthorn Leslie and Company i den lille byen Hebburn ved Tyne i England. Kjølstrekkingen fant sted 27. august 1953 mens sjøsettingen av skipet skjedde den 30. november 1955. Skipet var i tjeneste i Royal Navy i 18 år, før det ble solgt til Bangladesh i 1976. Det ankom Bangladesh den 27. mars 1977 og ble omdøpt fra HMS «Llandaff» til BNS «Umar Farooq».

I desember 2010 avla BNS «Umar Farooq» et tre dager langt besøk på den indiske marinebasen i Visakhapatnam under ledelse av kommandør Mahamud Hossain Zia og med et mannskap på 40 offiserer og rundt 250 mann. Kommandør S. M. A. K. Azad er per 2010 kommanderende offiser for mannskapet om bord på BNS «Umar Farooq».

I mars 2014 ble BNS «Umar Farooq» og BNS «Bangabandhu», etter anmodning fra malaysiske myndigheter, satt inn i letingen etter det savnede passasjerflyet Malaysia Airlines Flight 370 i Bengalbukta.

## Se også
* Liste over skip i den bangladeshiske marinen

## Referanser


## Eksterne lenker
* A Training Ship - BNS Umar Farooq − bangladeshnavy.org  
* Veteran BNS Umar Farooq (bilder og informasjon) − Facebook
Aage Gerhard Skavlan

**Aage Gerhard Skavlan** (1847–1920) var en norsk teolog og historiker. Han var sønn av presten Aage Schavland og Gerhardine Pauline Bergh. Familienavnet kommer fra gården Skavlan i Snåsa og Aage Schavlands etterkommere gikk over til denne stavemåten. 

Skavlan ble utdannet ved katedralskolen i Trondheim, og tok teologisk embetseksamen i 1872. Han arbeidet først som lærer før han i 1877 fikk statsstipend for å forske på Norges historie. Forskningsarbeidet ble utført blant annet ved opphold i Lund og i København. Et viktig verk var blant annet *Norge i 1814. En Nydannelses Historie *(1882). 

Aage Gerhard Skavlan ble født i Herøy på Sunnmøre der faren var sogneprest 1844-1861. Han var bror av presten Sigvald Skavlan, ingeniøren Harald Skavlan og litteraturhistoriker Olaf Skavlan, onkel av Einar Skavlan og svoger av politikeren Ludvig Daae.

## Verk
* *Claus Fasting. Til Bergens Historie*. 1877
* *Historiske Billeder fra den nyere Tid i Norge, Danmark ogtildels Sverige*. 1878
* *Norge i 1814. En Nydannelses Historie *. 1882
* *Indledning til Norges statsdannelse i 1814*. 1884 (foralget Olaf Huseby)
* *Schweizernes Frihedskamp og Edsforbundets Dannelse*. 1890
* *Kulturbilleder. Fra Norges nyere historie.* 1892 
* *Norges Uafhængighedserklæring i 1814. Aarets Historie indtil Eidsvoldsforfatningen.* 1895
* *Træk af Norges nyere historie.* 1899 (forlaget J.M. Stenersen).
* *Jordbaneprøvt verdenshistorie*. 1908

## Referanser
Inkognito terrasse (Oslo)

**Inkognito terrasse** (1-9, 2-10) er en gate bak Slottet i bydel Frogner i Oslo. 
Denne blindgaten går sørvestover fra Colbjørnsens gate ved Åpent Bakeri, som har adresse nr. 1. Den ender ved nr. 9, der Kristensamfunnet har en ombygd villa og barnehage, og det er gjennomgang til deres kirke i Oscars gate 84.

Gaten fikk navn før 1887 etter Incognito løkke.

## Bilder fra gaten

Fil:Inkognito terrasse 2.jpg|Inkogino terrasse 2
Fil:Inkognito terrasse 3.jpg|Inkognito terrasse 3
Fil:Inkognito terrasse 4.jpg|Inkognito terrasse 4
Fil:Inkognito terrasse 5.jpg|Inkognito terrasse 5, tegnet av Carl Konopka


## Kilder
*  

## Eksterne lenker
*
Stranden (Oslo)

**Stranden** er promenaden langs sjøen ved Aker Brygge, fra Brynjulf Bulls plass ved Rådhusbryggene og bort til gangbroen over til Tjuvholmen.

Navnet ble tatt i bruk i 1986 og har tidligere betegnet det som nå heter Dokkveien. Mange av de sentrale bygningene på Aker brygge har adresse Stranden.

## Kilder
* 

## Eksterne lenker
* 
*
Arctodiaptomus salinus

***Arctodiaptomus salinus*** er en hoppekreps. 
Gjennomsnittslengden er 1,65&nbsp;mm. Den er svært tolerant for variasjoner i saltholdighet og temperatur. Utbredelsen strekker seg fra Spania og Marokko i vest og Algerie og India i sør til den sibirske elva Ob i nord og Kina i øst.

Den lever som plankton i ulike vannforekomster fra dype innsjøer til våtmarker. Den er den viktigste dyreplanktonarten i Issyk-Kul. I denne innsjøen er den viktig som føde for fisk og kan forekomme i en konsentrasjon på 35&nbsp;000 individer pr. m³. I Aralsjøen forsvant den fullstendig etter at planktonetende fisker som sild og kutlinger ble satt ut.

## Referanser


## Eksterne lenker
*
Henrik Ditlev Schepelern

**Henrik Ditlev Schepelern** (født 19. april 1912 i Bregninge, død 28. august 2001 var en dansk klassisk filolog.

Schepelern studerte gresk og latin og bl *[[cand. mag.]]* i 1939. Etter først å ha begynt som gymnaslærer, var han mesteparten av livet ansatt ved museer, nemlig Tøjhusmuseet, Rosenborg slott og Frederiksborgsmuseet.

I forbindelse med museumsarbeidet studerte Schepelern historiske våpen og våpenhåndverk. Han oversatte Ole Worms brevveksling og Anders Sunesens *Hexaemeron* fra latin til dansk og utga Ole Borchs reisedagbøker.

## Referanser


## Kilder
* «H. D. Schepelern», i *[[Dansk biografisk leksikon]]*
Gunnulf Kleveland

**Gunnulf Kleveland** (født 13. juni 1907 i Evje, død 14. januar 1993) var en norsk filolog og lektor.

Gunnulf Kleveland var sønn av bonden Olav Nilsson Kleveland (1841–1934) og Gunhild Torgeirsdotter Åneland (1870–1962). Han tok examen artium i 1928 og  ble *[[cand. philol.]]* fra Universitetet i Oslo med latin og tysk som bifag og  norsk hovedfag i 1936. Han arbeidet som lærer og lektor ved Sarpsborg kommunale høyere almenskole fra 1937 til 1951, med et avbrudd fra 1947 til 1949, da han var lektor i norsk ved Stockholms högskola og reiselektor for Foreningen Norden i Sverige. Fra 1951 var han lektor ved Drammen offentlige høyere almenskole.

Kleveland var opptatt av å ta vare på Setesdals-tradisjon. Han nedtegna "Bryllupsmarsj" etter Knut Kleveland, en folketone fra Evje.  Bryllupsmarsjen er arrangert for orgel av Eilert Magnus Hægeland som også framførte den på flere konserter. Folkemusikken i Setesdal kom i 2019 inn på FNs liste over immateriell kulturarv. Gjennom å  skrive ned brudemarsjen fra Evje har Kleveland vært med på arbeidet med å trygge denne immaterielle kulturarven. Kleveland har også skrevet ned minner om ferdsel langs landeveien i Evje på begynnelsen av 1900-tallet  i teksten "Langs ein landeveg" i *Jol i Setesdal* *1974*.

Kleveland utgav et par skolebøker for latinfaget i den videregående skolen og oversatte Plautus' *Skrømtet* (*[[Mostellaria]]*) til norsk (1982).

Kleveland var styremedlem i Studentmållaget i Oslo høsten 1935. Han var formann i Pedagogisk forening i Sarpsborg  1945–1947, og i 1952 ble han formann i Drammen lokallag av Foreningen Norden. Han var ridder av Filologisk Forening ved Universitetet i Oslos  orden Den gylne ugle.

## Referanser


## Litteratur
* Tryggve Juul Møller: *Studentene fra 1928*. Oslo, 1953.

## Eksterne lenker
Jørgen Fredrik Ording

**Jørgen Fredrik Ording** (født 3. mai 1902, død 1987) var en norsk lærer.

## Liv
Jørgen Fredrik Ording var sønn av teologen Johannes Ording, bror av historikeren og politikeren Arne Ording og fetter av juristen Åke Anker Ording. Han var gift med malerinnen Doro von Hanno.

Som student var Ording medlem av den sosialistiske gruppen *[[Mot Dag]]* fra 1921 og oversatte Klaus Mehnerts *Russisk ungdom* for Fram forlag. Han var formann i Sosialistiske filologers og realisters forening og formann i Studentersamfundet i 1932. I 1929 tok han språklig-historisk embetseksamen med hovedfag i historie og gresk og latin som bifag.

Senere arbeidet han som lærer ved en rekke skoler. Fra 1933 til 1946 var han lektor ved Drammen offentlige høyere almenskole og fra 1946 lektor ved Oslo katedralskole. Fra 1939 til 1940 var han medlem av Undervisningsrådet. Under 2. verdenskrig satt Ording en tid fengslet på Grini og ble sendt til Kirkenes i forbindelse med protesten mot Lærersambandet.

Ording skrev et par lærebøker i historie. På sine eldre dager utga han oversettelser av utvalg av Ciceros brev og Senecas skrifter.

## Referanser


## Litteratur
* *Norsk fangeleksikon. Grinifangene*. Oslo: Cappelen, 1946.
* Trygve Bull: *Mot Dag og Erling Falk*. Oslo: Cappelen, 1987.
* *Norges filologer og realister*. Stavanger, 1950.

## Eksterne lenker
* 
*
«Kunlun Shan» (998)

**«Kunlun Shan» (998)** er hovedskipet i den kinesiske Yuzhao-klassen (Type 071) av store amfibiekrigsskip. Skipet tilhører Sørflåten i Folkets frigjøringshærs marine og har sin hjemmehavn i Zhanjiang. Det har sitt navn fra Kunlun Shan, en rekke høye fjellkjeder i Sentral-Asia, og har vært i aktiv tjeneste siden 2007.

## Historie
Kjølen ble strukket ved verftet til Hudong-Zhonghua Shipbuilding i Shanghai i juni 2006, og skipet ble sjøsatt den 21. desember 2006. Etter å ha gjennomgått uttesting til sjøs ble «Kunlun Shan» satt inn i tjeneste for Sørflåten ved Zhanjiang marinebase den 30. november 2007. Produksjonskostnadene er beregnet til cirka 300 millioner amerikanske dollar.

Den 9. mars 2014 ble skipet kalt inn for å delta i letingen etter det savnede passasjerflyet Malaysia Airlines Flight 370 i Sørkinahavet.

## Referanser


## Eksterne lenker
* Type 071 Yuzhao class Amphibious Transport Dock (LPD) − globalsecurity.org 
* Yuzhao class (bilder og informasjon) − jeffhead.com 
* Type 071 Landing Platform Dock − sinodefence.com
Robert F. Kennedy Memorial Stadium

**Robert F. Kennedy Memorial Stadium** (**RFK Stadium**) er et idrettsanlegg i Washington, D.C. i USA. Stadionet brukes til amerikansk fotball og fotball og ble tidligere brukt til baseball. RFK Stadium brukes også til konserter.

Stadionet ble åpnet i 1961 og gitt sitt nåværende navn i januar 1969 til minne om senator og presidentkandidat Robert F. Kennedy som ble myrdet i juni 1968. Stadionet var en av ni arenaer under VM i fotball 1994 og en av seks under VM i fotball for kvinner 2003.

## Se også
* John F. Kennedy Stadium

## Referanser


## Eksterne lenker
* 
* Historien om RFK Stadium
* Remembering RFK
* Remembering RFK as a Truly Multipurpose Stadium
Faradays elektrolyselov

**Faradays elektrolyselov** er en kombinasjon av to lover for elektrolyse som ble funnet av Michael Faraday i 1834. I denne prosessen går en elektrisk strøm gjennom en elektrolytt slik at forskjellige stoffer blir utskilt ved elektrodene. Han målte hvordan mengden av disse avhang av strømmen som gikk gjennom elektrolytten og dens egenskaper. 

Den første loven sier at den utskilte stoffmengden er  proporsjonal med den elektriske ladningen som har gått gjennom elektrolytten, det vil si med produktet av strømmen og den tiden den har gått. Denne ladningen blir transport av ioner som hvert bærer en eller flere elementærladninger.

Den andre loven sier at når den samme ladningen går gjennom forskjellige elektrolytter,  vil den skille ut den *ekvivalente massen* (molar masse delt med valensen) av ulike stoff.

For eksempel viste målinger at en strøm på 1&thinsp;A som virket i 100 sekunder (som gir en ladning på 100&thinsp;C), vil skille ut 111,8&thinsp;mg sølv. Lar man den samme strømmen virke dobbelt så lenge, ville man skille ut den dobbelte mengden. Dette ville også være tilfelle hvis man lot doble strømstyrken og så la den virke i 50 sekunder. Lar man 1&thinsp;C gå gjennom en elektrolytt med kobberioner, vil man skille ut 0,33&thinsp;mg. Dette forklares ved at sølv har molar masse *M*Ag = 108&thinsp;g/mol og er monovalent, mens kopper har molar masse *M*Cu = 63&thinsp;g/mol og er divalent.

## Matematisk form

Man kan måle mengden av stoff *m* som blir skilt ut på en elektrode, i antall mol  *n*. Hvis den molare massen til ionet som ankommer denne, er *M*, så er *n = m/M*. Men denne stoffmengden kreve en elektrisk ladning *Q = znF* hvor *F* er ladningen til et monovalent mol  med ioner og *z* er valensen (eller ladningen hvert ion som fører strømmen). Siden  antall ioner i 1&thinsp;mol  er gitt ved Avogadros konstant *N<sub>A</sub>&thinsp;*, har man at *F = eN<sub>A</sub>* hvor *e* er  elementærladningen. Dette kalles Faradays konstant og har verdien . Derfor har man at *m/M = Q/zF* eller 

:m = {Q \over F }\cdot {M \over z} 

som nå oppsummerer begge elektrolyselovene til Faraday.

I denne formelen er nå *M/z* **den ekvivalent massen** til ionet. Den massen som blir skilt ut av en ladning *Q* = 1&thinsp;C, er *M/zF* og kalles i noen sammenhenger for den **elektrokjemiske ekvivalenten** til stoffet. For sølv er den derfor 1,12&thinsp;mg/C, mens for kopper er den 0,33&thinsp;mg/C.

## Litteratur

* T. Østerud og M. Prytz, *Uorganisk Kjemi*, Grøndahl & Søns Forlag, Oslo (1946).
* D. A. MacInnes, *The Principles of Electrochemistry*, Dover, New York (1961).
* K. J. Laidler, *The World of Physical Chemistry*, Oxford University Press, Oxford (1995). ISBN 0-19-855919-4.
BNS «Bangabandhu» (F25)

**BNS «Bangabandhu» (F25)** er en fregatt av Ulsan-klassen som for tiden er i aktiv tjeneste hos den bangladeshiske marinen. Skipet ble bygget i Sør-Korea i 2000 og anses for å være det mest moderne skipet av sin type og klasse i den bangladeshiske marinen. Fregatten har sin hjemmehavn i Chittagong. Den har et mannskap på rundt 186, deriblant 16 offiserer.

BNS «Bangabandhu» er i stand til å både engasjere seg i kamp og utføre en rekke maritime oppgaver i fredstid. Skipet har som hovedoppgave å beskytte, forsvare og overvåke Bangladeshs eksklusive økonomiske sone. Det utfører også ulike oppgaver for å opprettholde lov og orden innenfor Bangladeshs maritime grenser, slik som bekjempelse av maritim terrorisme, miljøforurensning og smugling. I tillegg kan BNS «Bangabandhu» om nødvendig bistå i lete- og redningsaksjoner (eng. *search and rescue*, SAR) til havs.

## Historie
Skipet er oppkalt etter lederen blant grunnleggerne av Bangladesh, Sheikh Mujibur Rahman, som populært blir omtalt med ærestittelen Bangabandhu («Bengals venn»). Kjølen ble strukket 11. mars 1998 ved verftet Daewoo Shipbuilding & Marine Engineering i Sør-Korea, og skipet ble satt inn i tjeneste for den bangladeshiske marinen den 20. juni 2001.

Den 13. februar 2002 ble BNS «Bangabandhu» midlertidig tatt ut av tjeneste for å gjennomgå ulike reparasjoner som var dekket av garantien, og skipet ble overført til reserveflåten som fregatten «DW 2000-H». Skipet lå ved kai fram til 13. juli 2007, da det igjen ble satt inn i tjeneste, men denne gang som BNS «Khalid Bin Walid». I 2009 ble skipet omdøpt nok en gang og fikk nå det opprinnelige navnet BNS «Bangabandhu». Skipet ble tatt inn som nasjonal standard den 29. august 2013.

I mars 2014 ble BNS «Bangabandhu» og BNS «Umar Farooq», etter anmodning fra malaysiske myndigheter, satt inn i letingen etter det savnede passasjerflyet Malaysia Airlines Flight 370 i Bengalbukta.

## Se også
* Liste over skip i den bangladeshiske marinen

## Referanser


## Eksterne lenker
* F 25 BNS Bangabandhu − helis.com 
* BNS Bangabandhu Frigate − globalsecurity.org
Huber Matos

**Huber Matos Benítez** (født 26. november 1918, død 27. februar 2014) var en cubansk politisk aktivist og forfatter. Matos deltok i 26. juli-bevegelsen sammen med Fidel Castro for å styrte Fulgencio Batista.

Matos motarbeidet Batista fra generalens kupp i 1952, men etter at Batista ble styrtet ble Matos raskt skuffet over den nye ledelsen av landet under Fidel Castro. Matos ble fengslet i 1959 og slapp ikke ut før i 1979.

## Referanser


## Eksterne lenker
* 
* 
*  «Frihetens mysterier», artikkel av Nathan Shachar i *Dagens Nyheter* 25. mars 2014
Vegard Bergan

**Vegard Amundsen Bergan** (født 20. februar 1995) er en norsk fotballspiller som spiller for Arendal Fotball.

Som 16-åring i 2011 byttet han klubb fra Idrettslaget Hei på Heistad utenfor Porsgrunn, til Odds Ballklubb. Han fikk sin kampdebut 9. juni 2014 da Odd spilte 0-0 hjemme mot Sogndal, og fikk gode skussmål av trener Dag-Eilev Fagermo etter kampen.

Den 23. mars 2019 skrev han under for Bodø/Glimt. Han spilte en sesong som midtstopper i klubben før han flyttet sørover til  året etter. 

## Referanser


## Eksterne lenker
* 
* Vegard Bergans profil på odd.no
Kan du vissla, Johanna? (sang)

**«Kan du vissla, Johanna?»** er en svensk sang med melodi av Sten Axelson og tekst av Åke Söderblom. Den ble opprinnelig spilt inn på 78-plate av diverse artister i 1932.

## Norsk versjoner
*Herberth og Dizzie Tunes har skrevet norske tekster. Den norske tittelen er «Kan du plystre, Johanne?»

## Innspillinger
*Herberth med akkompagnement av Slåttekara. Innspilt i oktober 1932. Utgitt på 78-platen Parlophon B.41146.
*Stjerne-kvartetten med refrengsang (Herberth og Norman). Innspilt i oktober 1932. Utgitt på 78-platen Parlophon B.41151.
*Dizzie Tunes. Utgitt på singlen Troll TR&nbsp;115.

## Referanser
Kalle på Spången (sang)

**«Kalle på Spången»** er en svensk sang, skrevet av Lasse Dahlqvist til filmen med samme navn fra 1939. Plateinnspillinger i Sverige finnes daterte fra 1939 og framover, blant annet av Edvard Persson (1939). Den har også blitt spilt inn på dansk som «Kalla fra Skaane».

## Norsk versjon
Arne Svendsen har skrevet en norsk versjon med tittelen «Hvalfangervisa» (Denne Arne Svendsen kom fra Sandefjord og må ikke forveksles med navnebroren som bodde i Fredrikstad).

## Innspilling
*Bernt Berggren. Utgitt på den doble LP-platen *Sandefjordsplaten* (SKK) i 1979.

## Referanser
Bank Rossija

**Bank Rossija** (russisk: Банк «Россия», engelsk navneform **Bank Rossiya**) er et russisk kredittinstitutt, grunnlagt 27. juni 1990. Dets hovedkontor er i St. Petersburg.  

Bank Rossija skal ha vært en bank for etterretningstjenesten KGB og for Sovjetunionens kommunistparti. I begynnelsen av 1990-årene, etter Sovjetunionens sammenbrudd, ble banken privatisert; den ble oppkjøpt og utbygd av private investorer i kretsen rundt Vladimir Putin.

## Eksterne lenker
* Bank Rossijas hjemmeside
* The Moscow Times, 10. juli 2008 - Bank Rossiya Emerges From Shadows
Vollelva

**Vollelva** er ei elv på Kvaløya i Tromsø kommune i Troms. Den er rundt  lang ( regnet fra øverste kilde), og har et nedbørfelt på . Middelvannføringen ved munningen er .

Elva dannes ved samløpet mellom Sørelva, som kommer fra Skittenskarvatnet i Skittenskardalen, og Nordelva som har utspring øverst i Ramfløydalen. Den kalles her Ramfløyelva, og renner først mot øst, før den snur mot sør og endrer navn til Straumselva, og senere til Nordelva. Elva munner ut i Vollbukta i Straumsfjorden, ved bygda Straumsbukta. Fylkesvei 54 krysser elva ved munningen.

I forbindelse med Supplering av Verneplan for vassdrag i 2005 ble elva gitt varig vern mot kraftutbygging (I saksdokumentene ble elva kalt Straumselva, som dog bare er navnet på en mindre del av elva).

## Referanser
Den farliga leken (film fra 1933)

***Den farliga leken*** er en svensk filmkomedie fra 1933 i regi av Weyler Hildebrand

Filmen gikk i premiere 18. april 1933 i Stockholm, og den ble spilt inn i Europa Studio i Råsunda av Ernst Westerberg. Filmen er trolig basert på en tysk komedie skrevet av Franz Arnold og Ernst Bach selv om Edvard Persson hevdet at manuskriptet var et originalarbeid. I 1930 ble en film regissert av Gustaf Bergman spilt inn. Den filmen har bare tittelen felles med denne filmen, se *Den farliga leken*.  

## Roller
* Margit Rosengren - Lola Brio, grammofonsanger og revyprimadonna 
* Edvard Persson - August Vredberg, revisor fra Lillköping 
* Doris Nelson - fru Vredberg 
* Ejvor Kjellström - Rut, fru Vredbergs datter 
* Åke Ohberg - Bruce, direktør for plateselskap 
* Anders Frithiof - Smith, direktør 
* Marianne Löfgren - Eva Möller alias Margit Smith, direktør Smiths datter 
* Gustaf Wally - herr Wallenberg, Lolas frier 
* Harry Ahlin - direktør Wigert 
* Åke Söderblom - Klang, schlagerkompositør 
* Aurora Åström - Betty, Lolas hjemmehjelp
* Tor Borong - lommetyvenes konge 
* Bertil Berglund - kelner på Atlantic 
* Sune Holmqvist - kontorgutt på plateselskapet
* Lisa Wirström - rengjører på toget 

## Musikk i filmen
* *Det finns något visst i ditt öga*, komponist Sten Axelson, tekst Edvard Persson, sang Margit Rosengren, Åke Ohberg og Edvard Persson 
* *Gör ett undantag för mej*, komponist Sten Axelson, tekst Åke Söderblom, sang Margit Rosengren 
* *La donna è mobile*, (Ack, som ett fjun så lätt) ur Rigoletto, komponist Giuseppe Verdi, tekst Francesco Maria Piave, svensk tekst Ernst Wallmark, instrumentaldelen fremføres på piano. 
* *I älskande hjärtan är det vår*, komponist Erik Baumann, instrumental. 
* *I en viss liten visa om våren*, komponist Sten Axelson, sang Marianne Löfgren og Åke Ohberg 
* *Jag är mer än millionär*, komponist Sten Axelson, tekst Edvard Persson, sang Margit Rosengren og Gustaf Wally

## Referanser


## Eksterne lenker
*
Eva går ombord

***Eva går ombord*** er en svensk dramafilm fra 1934, regissert av Lorens Marmstedt.

Eva er syerske i et moteatelier. I drosjen på vei til en kunde finner hun billetter til et cruise på Middelhavet, de er utstedt til Bo Stensjö. Eva drar til stasjonen med billettene, men finner ham ikke. Hun reiser derfor videre til Göteborg og går ombord på «Gripsholm» for å bli med på middelhavscruiset. Når båten ankommer Napoli i Italia border Bo Stensjö skipet og får vite at hans kone allerede er ombord.

## Roller
* Einar Axelsson - direktør Bo Stensjö, sjef for bankierfirmaet Stensjö & Co. 
* Astrid Carlson - Eva Lindström, syerske på Atelier Louise 
* Emy Hagman - Ebba, rengjører på «Gripsholm»
* Lili Ziedner - fru Krook, passasjer på «Gripsholm»
* Åke Söderblom - stuert på «Gripsholm» 
* Birgitta Hede - Marianne, Bos svigerinne, passasjer på «Gripsholm» 
* Emma Meissner - passasjer på Gripsholm 
* Eric Abrahamsson - grosserer Boman, passasjer på «Gripsholm» 
* Hjördis Petterson - fru Jonsson, kunde ved moteatelieret

## Musikk i filmen
* *Stackars Butterfly*, komponist Jules Sylvain, tekst S.S. Wilson, sunget av ukjent mannlig sanger på engelsk.

## Eksterne lenker
*
Hon eller ingen

***Hon eller ingen*** er en svensk filmkomedie fra 1934 regissert av Gösta Rodin. 

Den hadde den italienske filmen *[[Gli uomini, che mascalzoni]]*, fra 1932, som forbilde.

## Handling
Grosserer Blomberg er en av Parfumerie Marie Danielssons faste kunder, han pleier handle parfyme til sine mange flammer der. Sjåføren hans er forelsket i ekspeditrisen Eva og lurer grossereren til å tro at bilen har brutt sammen slik at han får mulighet til å be Eva ut på dans og moro.

## Roller
*Sture Lagerwall - Bengt Lundgren, sjåfør
*Inga Tidblad - Eva Bergström, ekspeditrise i parfymeriet
*Emy Hagman - Karin Persson, ekspeditrise i parfymeriet
*Nils Lundell - Håkan Håkansson
*Naemi Briese - Biggan
*Carl Barcklind - Bergström, drosjesjåfør
*Carl-Gunnar Wingård - grosserer Blomberg
*Ruth Weijden - parfymeriets eier

## Musikk i filmen
**Amor med sin båge skjuter sällan fel*, komponist John Malm, tekst Sven Paddock, 
**Om du var min*, komponist Sten Axelson, tekst Sven Paddock, sang Greta Wassberg 
**Carnevale*, komponist Paul Juon, instrumental.
**Humoresque*, komponist Harrold Finck, instrumental.
**Schlummerlied, nr 16, op. 124*, komponist Robert Schumann, instrumental.
**Speldosan (Toner spröda höres flöda)*, komponist John Malm, tekst Eskil Eriksson, instrumental.
**Sprattelgubben*, komponist John Malm, tekst Eskil Eriksson, instrumental.
**Verdens første Sang (Världens första sång)*, komponist Erik Fiehn, instrumental.

## Referanser


## Eksterne lenker
*
Raoul Lambert

**Raoul Lambert** (født 20. oktober 1944) er en pensjonert belgisk fotballspiller. Lambert spilte bare for Club Brugge i sin karriere. Han ble toppscorer med 17 mål i 1972 for laget.

På landslaget spilte Lambert 33 kamper og scoret 18 mål for Belgia mellom 1966 og 1977. Han scoret i debuten i en 3-0-seier i en privatlandskamp mot . Han ble tatt ut til både VM i 1970 og EM i 1972. Han spilte samtlige minutter i de to første kampene i VM og scoret to mål, ett på straffe, men spilte ikke i den siste kampen. Han spilte både i semifinalen og bronsefinalen, der han scoret Belgias ledermål, i EM.

## Meritter
### Club Brugge
;Nasjonalt
* Belgisk seriemester 1972–73, 1975–76, 1976–77, 1977–78, 1979–80
* Belgisk cupmester: 1967–68, 1969–70, 1976–77

;Europa
* UEFA-cupen finalist: 1975–76
* Serievinnercup-finalist 1977–78

## Referanser


## Eksterne lenker
* 
* Club Brugge profil
Ulsjøløpet

**Ulsjøløpet** er et årlig 11&nbsp;km langt turrenn på ski som blir arrangert på Vest-Torpa i Nordre Land kommune. Løpet blir arrangert hver skjærtorsdag hvis føreforholdene tillater det. Hvis det er sein påske, er det siste søndagen i mars som er renndatoen.

Ulsjøløpet ble første gang arrangert 29. mars 1956 av Vest Torpa Ungdomslag. Da var både start og mål på Ullsjøen, og løypa på ca. 5&nbsp;km gikk rundt Ullsjøen, stort sett på isflata. Dette var ikke uten problemer, da det var bløtt vårføre og løypa slo gjennom snøen og ned i overvannet på isen mange steder. Året etter var start og mål flyttet ned til ungdomslokalet Skogtun. Løypa gikk da opp til Ullsjøen og rundt denne. Senere har løypetraseen blitt utvidet litt, til den har dagens lengde. I 1986 var deltagelsen størst, med 283 løpere.

Tilsammen har man måttet avlyse på grunn av føreforholdene i 1973, 1976, 1990 og 2012.

## Kilder
*«Årbok Landingen» 2012 - Lands museum. Magne Hasli: "Ulsjøløpet"
Saeed Al-Owairan

**Saeed Al-Owairan** (født 19. august 1967 i Saudi-Arabia) er en tidligere fotballspiller.

Al-Owairan har deltatt i to VM-turneringer for , i VM i 1994 og VM i 1998. Al-Owairans mest kjente øyeblikk kom i VM i 1994, da han driblet seg fra forsvar og gjennom hele banen før han satte ballen opp i nettaket. Dette var ett av tilsammen 24 mål Al-Owairan scoret på 40 kamper for Saudi-Arabia. Al-Owairan spilte hele sin karriere for Al-Shabab Riyadh.

Målet mot Belgia skaffet ham stor oppmerksomhet og en bil fra kongen, men han fikk også stor oppmerksomhet, og etter en ikke godkjent ferie til Casablanca i Marokko og feiring med blant andre ikke-arabiske kvinner under Ramadan, ble han straffet med fengsel og et års opphold fra fotball.

## Referanser


## Eksterne lenker
*
Narve Skarpmoen

**Narve Skarpmoen** (født 24. desember 1868 i Rollag, død 28. august 1930 i Oslo) var en norsk fotograf som virket i Kristiania på slutten av 1800-tallet og begynnelsen av 1900-tallet.

Skarpmoen flyttet til Kristiania og begynte i lære hos fotograf Egeberg. Han startet sin egen forretning i Karl den XIIs gate 6 på Vaterland, og i 1896 flyttet han virksomheten til Dronningens gate 36.

Skarpmoen spesialiserte  seg som presse- og friluftsfotograf. På begynnelsen av 1900-tallet fikk fotografier etter hvert plass i avisene. Skarpmoen var en pioner på dette området og var en av de første fotografene som fikk publisert et dagsaktuelt nyhetsbilde i en norsk avis. Bildet blei publisert i Aftenposten 16. september 1903.  Allerede fra 1902 hadde Skarpmoen levert dagsaktuelle fotografier fra  Norge til det svenske ukemagasinet Hvar 8 dag. Skarpmoen fortsatte  å fotografere aktuelle hendelser for  aviser og tidsskrifter gjennom hele resten av karrieren. Skarpmoen doumenterte fattigdommen i Kristiania rundt 1910 gjennom en bildeserie. Bildene er direkte, og viser at fotografen har sympati for mennesker som levde under uverdige forhold. Han var interessert i idrett og gav rabatt til idrettsutøvere som ville la seg fotografere.

Han hadde mange tillitsverv i fotograforganisasjonene, blant annet var han styremedlem i Norske fotografers landsforening og formann i Oslo fotografforening.
Skarpmoen var aktiv i folkemusikkmiljøet i Kristiania rundt år 1900. Han var formann i "Den nationale forening" fra starten i 1894 og i 9 år. Foreninga gikk inn i 1906. Her møttes mange av spillemennene og danserne i Kristiania. Skarpmoen spilte sjølv hardingfele. Mens Skarpmoen var fotograflærling, opptrådte han som «Hardangerspillemanden Narve Skarpmoen» på det populære forlystelsesstedet Bazarhallen på Youngstorget. Han var primus motor for landskappleikene som blei arrangert i Kristiania i 1903 og 1904. 1903-1904 blei det gjort opptak av hardingfeleslåtter spelt av spellemennene Torstein Odden (1869–1959), Halvor O. Kravik (1859-1925)  og Steinar Gladheim (1883–1919) fra Numedal og Anders G. Stubberud (1885–1960) fra Sigdal. Disse opptaka er til nå (2020) de eldste opptaka en kjenner til av hardingfelespell. På opptaka blir slåttene annonsert, og en kan høre oppmuntrende tilrop til spellet av en som snakker numedalsmål. Det er Narve Skarpmoen har gjort opptaka og det er han som snakker på opptaka. Opptaka blei innført i registeret  Norges dokumentarv 4. desember 2020.

Han tok opp Laagendalsfilmen i 1926 der det også var med en del dansere fra Numedal. Det var også han som tok bildet med et hallingkast på 2,83 m som Olav Thorshaug gjorde på Bygdøy i Aker (nå Oslo) i 1920.

## Referanser


## Litteratur
* 

## Eksterne lenker
* 
*
Aderpasini

* Se Systematisk inndeling

**Aderpasini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, gråbrunt-spraglete trebukker. Antennene er noe lengre enn kroppen. Pronotum har en kraftig, butt pigg midt på sidekanten.

## Utbredelse
Gruppen er utbredt i Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Aderpasini Breuning & Téocchi, 1977
******** Slekten *[[Aderpas]]* J. Thomson, 1864
********* *[[Aderpas brunneus]]* (Thomson, 1858)
********* *[[Aderpas congolensis]]* Hintz, 1913
********* *[[Aderpas griseotinctus]]* Hunt & Breuning, 1955
********* *[[Aderpas griseus]]* (Thomson, 1858)
********* *[[Aderpas lineolatus]]* (Chevrolat, 1858)
********* *[[Aderpas nyassicus]]* Breuning, 1935
********* *[[Aderpas obliquefasciatus]]* Breuning, 1974
********* *[[Aderpas pauper]]* (Fåhraeus, 1872)
********* *[[Aderpas punctulatus]]* Jordan, 1894
********* *[[Aderpas subfasciatus]]* Jordan, 1894

## Kilder
* Katalog over gruppen 
* Liste over slektene

## Eksterne lenker
* 
* Bilde av ''Aderpas'' sp.
Acmocerini

* Se Systematisk inndeling

**Acmocerini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, sylindriske, grå- og brunspraglete trebukker. Pronotum har en kraftig pigg på siden. Artene er kamuflasjefarget og ligner kvister.

## Utbredelse
Gruppen er utbredt i Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acmocerini J. Thomson, 1864
******** Slekten *[[Acmocera]]* Dejean, 1835
******** Slekten *[[Acridocera]]* Jordan, 1903
******** Slekten *[[Acridoschema]]* J. Thomson, 1858
******** Slekten *[[Discoceps]]* Jordan, 1894
******** Slekten *[[Epidiscoceps]]* Téocchi & Sudre, 2009
******** Slekten *[[Fasciculacmocera]]* Breuning, 1966
******** Slekten *[[Mimacmocera]]* Breuning, 1960

## Kilder

* Liste over slektene

## Eksterne lenker
*
Linda Baginski

**Linda Baginski** (født 26. januar 1982 i Danderyd utenfor Stockholm) er en svensk  speedskier, fra 2005 bosatt i Norge. Hun bor i Lillestrøm kommune. 

Baginski vant verdenscupen i speedski sammenlagt i 2010 og 2014. Hun tok VM-sølv 2011. Hun har åtte førsteplasser, 14 andreplasser og 15 tredjeplasser i verdenscupen. Hennes personlige rekord er 231,959 km/t (Vars, FRA 2014).

Baginski er også aktiv bueskytter og har bl.a. gull fra NM i 3D 2019. 

## Eksterne lenker
* 
* Om Linda Baginski på team Kari Traas nettsider